இன்றா சுதந்திரம்?

இன்றா சுதந்திரம்? இட்ரிஸ் பாண்டி இணையற்ற இந்தியாவிற்கு இன்றா சுதந்திரம்??? ஊரை அடித்து உலையில் போடும் ஊழல் பெருச்சாளிகளிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? பூமத்திய கோட்டையே புவியிலிருந்து விரட்டிய வறுமைக் கோட்டிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? சொர்க்க பூமியதை இரத்த பூமியாக்கிய ஈனப் பிறவிகளிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? சாதியின் பொயரால் சண்டையிடும் சண்டாளர்களிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? பெண்மையைப் பேணிடாத பேடிகளிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? கையூட்டினால் கொழுத்திட்ட களவாணிகளிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? மதத்தின் பெயரால் மனிதத்தை கொல்லும் மனித மிருகங்களிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? கல்வியினை காசுக்கு விற்றிடும் கயவன்களிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? காவல்துறையை களங்கப்படுத்தும் கருங்காலிகளிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? மருத்துவத்துறையின் மாண்பினை மறந்திட்ட மானமிழந்தவரிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? ஓட்டுக்காக மட்டும் ஒன்றுகூடிடும் பச்சை ஓணான்களிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? தேர்தலன்று மட்டும் தேடி வந்திடும் தேச துரோகிகளிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? தாய்மொழியினை தலைகுனிவாய் நினைக்கும் தருதலைகளிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? ஆன்மீகமதன் பெயரால் அநியாயம் செய்திடும் அதர்மிகளிடம் இருந்து இப்போதைக்கு கிடைக்குமா இந்தியாவிற்கு சுதந்திரம்?? இப்போது கூறுங்கள் இன்றா சுதந்திரம் இந்திய தேசத்திற்கு!